KIRJALLINEN KYSYMYS E-0023/03

esittäjä(t): Yves Piétrasanta (Verts/ALE), Marie Isler Béguin (Verts/ALE),Renzo Imbeni (PSE), Catherine Guy-Quint (PSE), Harlem Désir (PSE),Alonso Puerta (GUE/NGL), Gérard Onesta (Verts/ALE),Francis Wurtz (GUE/NGL), Alejo Vidal-Quadras Roca (PPE-DE),Charles Tannock (PPE-DE), Daniel Cohn-Bendit (Verts/ALE),Monica Frassoni (Verts/ALE), Giuseppe Di Lello Finuoli (GUE/NGL),Pedro Marset Campos (GUE/NGL), Alexander de Roo (Verts/ALE),Didier Rod (Verts/ALE), Danielle Auroi (Verts/ALE), Paul Lannoye (Verts/ALE),Bart Staes (Verts/ALE), Caroline Jackson (PPE-DE), Struan Stevenson (PPE-DE),Theodorus Bouwman (Verts/ALE), Armando Cossutta (GUE/NGL),Nuala Ahern (Verts/ALE), Jan Wiersma (PSE)ja Robert Goodwill (PPE-DE) neuvostolle

(20. tammikuuta 2003)

Aihe: EU:n tuki ja toimet Ternobylin uhrien auttamiseksi

Ternobylin ydinvoimalassa vuonna 1986 tapahtunut räjähdys on historian pahin ydinonnettomuus, jonka tuhoisista seurauksista ovat siitä lähtien kärsineet ja vielä vuosisatojen ajan kärsivät etenkin Ukraina ja Valko-Venäjä, jotka jo ovat haavoittuvia meneillään olevan nopean taloudellisen, yhteiskunnallisen ja poliittisen muutosprosessin vuoksi.

Suoranaisen säteilyn uhrien ja paikan päällä raivaustöihin osallistuneiden 600 000 ihmisen määrään on lisättävä ne henkilöt, joiden varojen puutteen tai poliittisista syistä johtuvan tiedotuksen puutteen vuoksi on ollut pakkoa asua onnettomuusseudulla tai palata sinne.

Radioaktiiviset aineet cesium 137 ja strontium 90, jotka ovat näkymättömiä, mutta joita kuitenkin on kaikkialla ja joiden puoliintumisaika on noin 30 vuotta, ovat saastuttaneet pitkäksi aikaa 5 prosenttia Ukrainan ja 23 prosenttia Valko-Venäjän maaperästä, jota paikallisen väestön on yllä mainituista poliittisista ja taloudellisista syistä viljeltävä omavaraisuusperiaatteella. Jo nyt kilparauhassyövästä, leukemiasta ja synnynnäisistä epämuodostumista on tullut kansantauteja. Kyseessä on ennen näkemätön ekologinen kansanmurha, jonka asettamiin haasteisiin vastaaminen ylittää yksittäisen maan, erityisesti Neuvostoliiton hajoamisesta syntyneiden maiden, taloudelliset mahdollisuudet sekä terveydenhuolto- ja sairaanhoitokapasiteetin. Tiedemiehet varoittavat, että pahin on vielä edessä, kun on kyse katastrofin seurauksista ekosysteemeille ja patologisista vaikutuksista Ternobyl-sukupolveen.

Yksi näistä tiedemiehistä, professori V. B. Nesterenko(1), Valko-Venäjän riippumattoman säteilyturvainstituutin Belradin johtaja, tekee uraauurtavaa tutkimusta säteilyn aiheuttamista sairauksista ja panostaa monista ongelmista ja Valko-Venäjällä vallitsevasta vaikeasta tilanteesta huolimatta kaikki voimansa ja instituuttinsa vähäiset varat kehittääkseen menetelmiä saastuneiden alueiden väestön tilan seuraamiseen ja hoitoon.

Tämän inhimillisen draaman ja tällaisen avun ja varojen tarpeen huomioon ottaen tunnustaako neuvosto, ettei Valko-Venäjän poliittinen tilanne missään tapauksessa oikeuta EU:ta vetäytymään vastuustaan antaa humanitaarista ja lääketieteellistä apua tälle Euroopan kansalle, vaan että tilanne vaatii pikemminkin ponnistelujen ja läsnäolon lisäämistä, jotta tätä kärsivää kansaa ja sen riippumattomia tiedemiehiä ja terveydenhuoltohenkilöstöä voidaan auttaa?

Mitä suosituksia neuvosto aikoo antaa komissiolle Belrad-instituutin ja sen johtajan professori Nesterenkon tukemiseksi neuvoston entisen puheenjohtajan Aznarin(2) ilmoittamien suuntaviivojen mukaisesti?

Miksi neuvosto ei kannusta komissiota laatimaan ohjelmaa, joka tarjoaisi valkovenäläisille, venäläisille ja ukrainalaisille lapsille mahdollisuuden lomaan ja hoitoon EU:n terveydenhuoltolaitoksissa ja sairaaloissa?

(1) http://fortunecity.com/boozers/vines/860/indexfr.htm.

(2) Meidän on käytettävä Tacis-ohjelmaa Ternobylin onnettomuuden aiheuttaman tragedian seurausten lievittämiseksi. Kansalaisyhteiskunnan on toteutettava nämä toimet (Tacis), koska Valko-Venäjän hallituksen ja viranomaisten kanssa ei Euroopan unionin ja Valko-Venäjän kahdenvälisten suhteiden nykytilan vuoksi voida tehdä yhteistyötä tai toteuttaa yhteistyöohjelmia. (30. huhtikuuta 2002).

Vastaus

(8. toukokuuta 2003)

Neuvosto toteaa, että Ternobylin onnettomuuden seuraukset ovat edelleen nähtävissä Ukrainassa ja Valko-Venäjällä. EU on avustanut näitä maita ja niiden väestöä kaikkina näinä vuosina ja sitoutuu edelleen tarjoamaan tukeaan ja apuaan Valko-Venäjän kansalaisyhteiskunnalle.

EY:n toiminta tulee kuitenkin jatkossakin keskittymään Ternobylin vaikutuksia Gomelin alueella koskeviin kansalaisyhteiskunta-, koulutus- ja humanitaarisiin hankkeisiin, jollei Valko-Venäjän viranomaisten asenne demokratiakehitykseen muutu merkittävästi, mikä antaisi aiheen vuoden 1997 yleisten asioiden neuvoston päätelmien tarkistukseen.

Tämän Valko-Venäjän kansan avustamisen hengessä komissio rahoittaa tällä hetkellä hanketta Ternobylin onnettomuuden vaikutuspiiriin kuuluvien alueiden kestävä kehitys, jolla autetaan ympäröivällä alueella Ukrainassa ja kahdessa naapurimaassa, Venäjällä ja Valko-Venäjällä asuvaa väestöä selviytymään onnettomuuden seurauksista. Komissio on myös päättänyt laatia Valko-Venäjälle maakohtaisen strategia-asiakirjan ja vuosia 20042006 koskevan Tacis-tavoiteohjelman. Se valmistuu tänä vuonna, jotta se voitaisiin esittää Tacis-komitealle lausuntoa varten jossain kesän tai alkusyksyn kokouksessa.

Tämän lisäksi neuvosto muistuttaa, että jotkut EU:n jäsenvaltiot antavat myös kahdenvälistä apua Valko-Venäjälle mm. orpokodin ja yksityisen syöpään erikoistuneen lastensairaalan avulla ja että EU:n kanta Valko-Venäjän viranomaisiin nähden ei estä Valko-Venäjän väestölle tarkoitetun humanitaarisen avun kehittämistä yksityisin aloittein.